จับฆ่า-สาวบัญชี หั่นสยอง ชำแหละร่าง 14 ชิ้น
ฆาตกรโหดเป็นแฟนหนุ่ม รับสิ้นหึง-หวดก่อนสับเละ,รวบแล้วฆาตกรโหดฆ่าหั่นศพสาวผมแดง ที่แท้เหยื่อเป็นสาวไทย ถูกแฟนหนุ่มหึงหวงฆ่าสยอง ตัดหัว-ชำแหละศพ 14 ชิ้น ทิ้งในป่ากกริมถนนสามวา ย่านมีนบุรี หลังตำรวจจับตัวได้นำตัวไปชี้ห้องชำแหละศพในซอยสีบุรานุกิจ 10 เปิดปากรับสารภาพเพราะความหึงหวงรับไม่ได้ฝ่ายหญิงมีลูกติดและสามีแล้ว เลือดร้อนใช้ไม้กระหน่ำตีหัวจนเสียชีวิต กลัวความผิดฆ่าหั่นศพเอาไปทิ้งเพื่ออำพรางคดี,จากเหตุสยองพบศพหญิงผมแดงอายุประมาณ 30-35 ปี ถูกคนร้ายฆ่าอำมหิตหั่นศพออก 14 ชิ้น แต่พบในจุดเกิดเหตุ 13 ชิ้น อยู่ในกระสอบปุ๋ยและถุงขยะดำ ส่วนศีรษะถูกแยกอยู่ในกระเป๋าเป้สีดำแยกต่างหาก ศพถูกทิ้งไว้ประมาณ 3-4 วัน มีคนสงสัยเปิดดูพบว่าเป็นศีรษะมนุษย์ ที่เกิดเหตุอยู่ในป่ารกชัฏทางเปลี่ยว ถนนสามวา แขวงบางชัน เขตคลองสามวา กทม. เหตุเกิดเมื่อคืนวันที่ 22 มิ.ย. ท้องที่ สน.มีนบุรี,ความคืบหน้าที่ห้องประชุม สน.มีนบุรี เมื่อเวลา 13.00 น. วันที่ 23 มิ.ย. พล.ต.ต.สมพงษ์ ชิงดวง รอง ผบช.น. มาประชุมความคืบหน้าของคดี โดยมี พล.ต.ต.สมนึก น้อยคง ผบก.น.3 พร้อมชุดสืบสวน บก.สส.บช.น. กก.สส.บก.น.3 และฝ่ายสืบสวน สน.มีนบุรี เข้าร่วมประชุมนาน 2 ชั่วโมง พล.ต.ต.สมพงษ์กล่าวว่า ได้แบ่งงานชุดสืบสวนลงพื้นที่เพื่อหาว่าผู้เสียชีวิตเป็นใคร เบื้องต้นพบว่าผู้ตายเป็นผู้หญิงผิวขาวน่าจะเป็นคนเอเชีย จากการตรวจสอบสภาพศพเบื้องต้น มีบาดแผลถูกทุบด้วยของแข็งที่ศีรษะ 5 บาดแผลจนเสียชีวิต ก่อนใช้มีดหั่นศพเป็นท่อนๆอย่างชำนาญเพื่อนำมาทิ้งอำพรางไว้ แพทย์ระบุว่าการหั่นชำแหละศพ คนร้ายค่อนข้างมีประสบการณ์ในการหั่นชิ้นส่วนอวัยวะมนุษย์,พล.ต.ต.สมพงษ์เผยต่อว่า ในกระสอบปุ๋ยนอกจากพบชิ้นส่วนศพแล้วยังมีทรัพย์สินและเสื้อผ้าผู้ตาย จะสืบหาแหล่งที่ผลิตให้ชัดเจน ส่วนเสื้อยืดที่เขียนข้อความว่า ที่นี่ชะอำ นั้น น่าจะเป็นของที่ระลึกนักท่องเที่ยวชอบซื้อใส่กัน จะประสานตำรวจภูธรภาค 7 ตรวจสอบว่าเสื้อผลิตที่ใดและซื้อมาจากร้านใด นอกจากนี้ จะประสานกับสถานทูตต่างๆเพื่อตรวจสอบว่ารับแจ้งบุคคลในชาติตัวเองหายตัวไปหรือไม่ และตรวจสอบกล้องวงจรปิดรอบจุดเกิดเหตุเพื่อหารถต้องสงสัยที่นำชิ้นส่วนศพมาโยนทิ้งไว้ ตอนนี้เจ้าหน้าที่จะรอผลตรวจจากนิติเวชอีกครั้ง โดยเฉพาะในส่วนของกระเพาะอาหารว่ากินอาหารใดไป เพราะทำให้ทราบช่วงเวลาการเสียชีวิตได้อย่างแน่นอน โดย พล.ต.อ.เฉลิมเกียรติ ศรีวรขาน รอง ผบ.ตร.จะมาประชุมสรุปความคืบหน้าคดีอีกครั้ง วันที่ 24 มิ.ย. เวลา 16.00 น. ที่ สน.มีนบุรี,ต่อมาเวลา 14.30 น. พล.ต.ต.สมพงษ์เดินทางไปตรวจจุดเกิดเหตุ และสอบปากคำนายรัฐศาสตร์ คมขำ อายุ 39 ปี อาสาสมัครมูลนิธิร่มไทร ผู้ที่พบศพเป็นคนแรกให้การว่า ช่วงวันที่ 19 มิ.ย.ที่ผ่านมาปั่นจักรยานออกกำลังกายในเส้นทางจุดเกิดเหตุเห็นกระเป๋าเป้วางไว้สงสัยแต่ยังไม่ได้หยุดปั่นดู ก่อนเกิดเหตุเมื่อวานนี้ 22 มิ.ย. เห็นกระเป๋าวางอยู่ที่เดิมมีลักษณะบวมพองไปบอกเพื่อนมาช่วยกันดู ใช้กรรไกรตัดเห็นถุงขยะดำ เมื่อเปิดออกเห็นศีรษะเป็นเพศหญิงพร้อมผมสีแดง ระหว่างนั้นยังพบกระสอบปุ๋ยอยู่ในป่า มีลักษณะเหมือนของภายในบวมออกมารีบแจ้งตำรวจ,ขณะเดียวกันในจุดเกิดเหตุเจ้าหน้าที่ พฐ.ลงตรวจจุดเกิดเหตุอีกครั้งพร้อมนำสุนัขตำรวจ 2 ตัว ลงพื้นที่ร่วมตรวจสอบด้วย เพื่อหาส่วนท่อนแขนขวาที่ยังหาไม่พบ สุนัขตำรวจดมหากลิ่นตั้งแต่จุดที่พบชิ้นส่วนและบริเวณใกล้เคียงเป็นระยะทางประมาณ 30 เมตร แต่เนื่องจากจุดเกิดเหตุมีกลิ่นเหม็นคละคลุ้งไปทั่วและมีลมพัด อาจส่งผลให้สุนัขตำรวจสับสนจากการดมกลิ่นต้องให้สุนัขดมไปโดยรอบ ก่อนจะให้กลับไปยังจุดเกิดเหตุอีกรอบ และให้อาสาสมัครมูลนิธิร่มไทรเข้าไปในป่ากกค้นหาด้วย ถึงตอนนี้ยังไม่พบท่อนแขนขวาที่หายไป,รายงานข่าวแจ้งว่า คาดว่าผู้ตายน่าจะเป็นชาวจีน เนื่องจากเสื้อผ้าโดยเฉพาะชุดชั้นในที่พบในจุดเกิดเหตุมีป้ายข้อความระบุว่าทำจากประเทศจีน สำหรับการตรวจกระเพาะอาหารเบื้องต้นไม่พบว่ามีอาหารอยู่ในกระเพาะเลย ส่วนท่อนแขนขวาที่หายไปมีความเป็นไปได้ว่า ท่อนแขนดังกล่าวอาจมีตำหนิหรือรอยสักสามารถระบุตัวผู้เสียชีวิตได้ คนร้ายไม่นำมาทิ้งร่วมกับชิ้นส่วนอวัยวะอื่นแต่แยกไปทิ้งอีกที่ ทั้งนี้ ชิ้นส่วนที่พบอยู่ในกระสอบปุ๋ยห่ออย่างดีตัดประเด็นว่าจะมีสัตว์มาคุ้ยเขี่ยกินชิ้นส่วนศพไป,คดีนี้สืบเนื่องจากเมื่อเวลา 22.30 น. วันที่ 22 มิ.ย. พ.ต.ท.สุวิมล มั่นใจ รอง ผกก. (สอบสวน) สน.มีนบุรี รับแจ้งเหตุพบศีรษะมนุษย์ถูกนำมาทิ้งข้างถนนสามวา แขวงบางชัน เขตคลองสามวา กทม. ใกล้บริษัท ดาร์ลิ่ง แมทเทรส จำกัด ผลิตและจำหน่ายที่นอนยี่ห้อดาร์ลิ่ง รุดตรวจสอบที่เกิดเหตุพร้อม พ.ต.อ.พรเทพ สูติปัญญา ผกก.สน.มีนบุรี ฝ่ายสืบสวน สน.มีนบุรี แพทย์เวรนิติเวช รพ.ตำรวจ เจ้าหน้าที่กองพิสูจน์หลักฐาน มูลนิธิป่อเต็กตึ๊งและมูลนิธิร่มไทร,ที่เกิดเหตุเป็นทางเปลี่ยวห่างไกลบ้านเรือนประชาชน บริเวณข้างทางด้านซ้ายมีป่ากกสูงประมาณ 2 เมตร พบกระเป๋าเป้สีดำวางอยู่กับพื้นดิน ห่างกันเล็กน้อยพบกระสอบปุ๋ยสีขาวและสีฟ้า รวม 2 ใบ และถุงขยะดำ 1 ใบ ส่งกลิ่นเหม็นคละคลุ้งไปทั่วบริเวณ เปิดกระเป๋าเป้ตรวจสอบพบถุงขยะดำอีก 2 ชั้น ใน ถุงมีผ้าขนหนูสีแดงเปิดออกดูถึงกับผงะพบศีรษะมนุษย์ ผิวสีขาว ผมยาวกัดผมสีแดง ใบหน้าผิดรูป หน้าผากขวากะโหลกยุบ ลำคอถูกของมีคมตัดขาดออกจากลำตัวลักษณะบาดแผลเรียบ ส่วนกระสอบปุ๋ยสีขาวภายในมีถุงขยะดำ 3 ชั้น บรรจุท่อนลำตัวมีหน้าอกและอวัยวะเพศผู้หญิง ถูกตัดลำคอแขนขาออกไป จากนั้นตรวจสอบกระสอบปุ๋ยสีฟ้า พบถุงขยะดำ 2 ชั้น บรรจุต้นขา 2 ข้าง และถุงขยะดำภายในถูกใส่ผ้าขนหนูสีดำ 1 ผืน เสื้อชั้นในสีดำ 1 ตัว มีร่องรอยฉีกขาด เสื้อคุมแขนยาวมีฮูดสีแดง เสื้อยืดแขนสั้นคอกลมสีแดง เสื้อทั้ง 2 ตัว เป็นแบรนด์ Hara Jeans มีร่องรอยถูกกรีดด้วยของมีคม,ต่อมาเจ้าหน้าที่ตำรวจสั่งการให้เจ้าหน้าที่มูลนิธิป่อเต็กตึ๊งและมูลนิธิร่มไทร ร่วมกันระดมค้นหาชิ้นส่วนที่เหลือภายในป่ากกเพิ่มเติม พบถุงขยะดำอีก 2 ใบ ถุงแรกพบมือ 2 ข้าง เท้า 2 ข้าง ท่อนแขน 1 ข้าง โดยถุงใบนี้ยังมีถุงขยะดำอีก 1 ใบ ใส่อยู่ด้วย เปิดตรวจสอบหลอดกระดาษยี่ห้อ clear vision มีขนาดเท่ากับหมอนข้างใส่ผ้าห่มพื้นเล็ก พรมเช็ดเท้าสีฟ้า ส่วนถุงขยะดำใบที่ 2 บรรจุน่อง 2 ข้าง ต้นแขนติดหัวไหล่ 2 ข้าง ถุงพลาสติกยี่ห้อวสัน สีเขียวใส่น้ำยาทาเล็บ 2 ขวด แหวนแฟชั่น 4 วง แหวนทองคำ 1 วง แว่นตาสีชมพู 1 อัน ต่างหูรูปดาว 1 คู่ กำไลไข่มุก กิ๊บ ติดผมสีดำ 1 อัน เชือกรองเท้ายี่ห้อเบรกเกอร์สีดำ 2 เส้น เสื้อยืดคอกลมแขนสั้นสีขาว 1 ตัว ยกทรงสีครีม 1 ตัว เสื้อชั้นในสีชมพู 1 ตัว กางเกงในสีครีม 1 ตัว กางเกงซับในสีเขียวยี่ห้อ Haode 1 ตัว และผ้าเช็ดหน้าสีฟ้า 1 ผืน,พ.ต.อ.พรเทพ สูติปัญญา ผกก.สน.มีนบุรีเผยว่า เบื้องต้นคนร้ายฆ่าคนตายเป็นหญิงสาวยังไม่ทราบชื่อนามสกุล อายุประมาณ 30-35 ปี อย่างโหดเหี้ยม โดยทำร้ายจนเสื้อผ้าฉีกขาดใช้ของแข็งทุบกะโหลกหน้าผากยุบเสียชีวิต จากนั้นใช้ของมีคมตัดศีรษะหั่นแยกชิ้นส่วนร่างกาย รวม 14 ชิ้น ด้วยความชำนาญ โดยฆาตกรรมมาจากที่อื่นนำชิ้นส่วนที่หั่น เครื่อง ประดับ เสื้อชั้นใน กางเกงใน และทรัพย์สินอื่นๆ ใส่กระเป๋าเป้ กระสอบปุ๋ย และถุงขยะดำเอามาทิ้งริมถนนเพื่ออำพรางความผิด มีพยานเห็นถูกทิ้งไว้นาน ประมาณ 3-4 วัน กระทั่งวันนี้ได้กลิ่นเหม็นลงไปเปิดดูพบศีรษะมนุษย์ ทั้งนี้ยังเหลือชิ้นส่วนอีก 1 ชิ้น คือส่วนท่อนแขนขวาที่ยังหาไม่พบ เจ้าหน้าที่กองพิสูจน์หลักฐานรวบรวมวัตถุพยานทั้งหมดนำไปเปรียบเทียบอัตลักษณ์บุคคล ส่วนเจ้าหน้าที่จะตรวจสอบว่าพื้นที่ใดบ้างรับแจ้งความบุคคลสูญหายและตรวจสอบกล้องวงจรปิดบริเวณใกล้เคียงเพื่อติดตามคนร้ายมาดำเนินคดีต่อไป,อย่างไรก็ตาม ในการคลี่คลายคดีนี้จบลงอย่างรวดเร็ว มีรายงานเมื่อเวลา 22.00 น. วันที่ 23 มิ.ย. ที่ กก.สส.บก.น.3 พล.ต.ท.ชาญเทพ เสสะเวช ผบช.น. เดินทางมาดูตัวผู้ต้องหาและสอบปากคำผู้ต้องหาฆ่าหั่นศพ ภายหลังเจ้าหน้าที่ กก.สส.บก.น.3 และฝ่ายสืบสวน สน.มีนบุรี จับกุมนายธนกฤต หรือวุธ ประกอบ อายุ 25 ปี อาชีพช่างเทคนิคตัดสติกเกอร์ บริษัท ปริ๊นท์ วิทมี จำกัด ตั้งอยู่ในซอยเลียบคลองสอง 29 แขวงบางชัน เขตคลองสามวา กทม. ผู้ต้องหาฆ่าหั่นศพ น.ส.ลักขณา หรือเมย์ ไม่ทราบนามสกุล อายุ 26 ปี พนักงานบัญชีบริษัทเดียวกัน และเป็นแฟนผู้ต้องหา โดยจับกุมได้ที่ที่ทำงาน พร้อมยึดรถ จยย.ยามาฮ่า จีที สีดำ ทะเบียน 5 กบ 3173 กรุงเทพมหานคร ของผู้ต้องหา มาตรวจสอบลายนิ้วมือแฝง,ต่อมาเวลา 22.20 น. เจ้าหน้าที่ควบคุมตัวนายธนกฤตไปชี้จุดชำแหละศพ ที่ห้องพักผู้ต้องหาชั้น 3 อาคาร 4 ดีดี แมนชั่น ซอยสิงหบุราณุกิจ 10 แขวงและเขตมีนบุรี โดยกั้นผู้สื่อข่าวไปไม่ให้ขึ้นไป,จากการสอบเบื้องต้นทราบว่า สาเหตุการฆ่าอย่างเหี้ยมโหดเนื่องจากฝ่ายชายหึงหวงฝ่ายหญิง ที่ไปพบว่าฝ่ายหญิงมีสามีและลูกแล้วทำให้ทะเลาะกันอย่างรุนแรง ผู้ต้องหาใช้ไม้กระหน่ำตีศีรษะจนเสียชีวิต จากนั้นใช้มีดหั่นชำแหละศพนำเอาไปทิ้งเพื่ออำพรางความผิด
รวบแล้วฆาตกรโหดฆ่าหั่นศพสาวผมแดง ที่แท้เหยื่อเป็นสาวไทย ถูกแฟนหนุ่มหึงหวงฆ่าสยอง ตัดหัว-ชำแหละศพ 14 ชิ้น ทิ้งในป่ากกริมถนนสามวา ย่านมีนบุรี
ข่าวหน้า1,ฆ่าหั่นศพ,มีนบุรี,หั่นศพ 14 ชิ้น,ถนนสามวา